OSNOVNA ŠKOLA MARIJE I LINE,

SCUOLA ELEMENTARE “MARIJA I LINA“ UMAG-UMAGO

KLASA: 112-02/25-01/16

URBROJ: 2105/05-15-01/25-3

Umag, **10. listopada 2025. godine**

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj: 87/08, 86/09, 105/10, 90/11, 05/12, 16/12, 86/12, 126/12, 94/13, 152/14,7/17, 68/18,98/19,64/20,151/22,155/23,156/23), članaka 6. i 8. Pravilnika o radu Osnovne škole Marije i Line – Scuola elementare „Marija i Lina“ Umag- Umago KLASA: 011-03/24-02/01 URBROJ: 2105/05-15-01/24-01 od 26. ožujka 2024. godine, Pravilnika o izmjenama i dopunama pravilnika o radu Osnovne škole Marije i Line – Scuola elementare „Marija i Lina“ Umag- Umago KLASA: 011-03/24-02/01 URBROJ: 2105/05-15-01/24-3 od 23. kolovoza 2024. godine, Pravilnika o načinu i postupku zapošljavanja u Osnovnoj školi Marije i Line – Scuola elementare „Marija i Lina“ Umag- Umago KLASA: 011-03/22-02/03 URBROJ: 2015/05-15-01/22-1 od 5. ožujka 2022. godine i članka 68. Statuta Osnovne škole Marije i Line- Scuola elementare „Marija i Lina“, Umago KLASA: 112-03/19-01/01 URBROJ: 2105/05-15-01/25-27 od 11. veljače 2025. godine, ravnateljica Osnovne škole Marije i Line – Scuola elementare „Marija i Lina“ Umag- Umago dana **10. listopada 2025. godine** raspisuje:

**N A T J E Č A J**

**za zasnivanje radnog odnosa**

**1. UČITELJ/ICA U PRODUŽENOM BORAVKU**  - **1 izvršitelj** na **određeno puno radno vrijeme,** 8 sati dnevno odnosno za 40 sati ukupnog tjednog radnog vremena do 30. lipnja 2026. godine (za nastavnu 2025./2026. godinu).

Mjesto rada: Matična škola Umag, Školska 14, a po potrebi i izvan sjedišta poslodavca

Radno iskustvo: nije važno

Radi se o novootvorenom radnom mjestu učitelja zbog povećanja broja odgojno obrazovnih skupina u produženom boravku za šestu skupinu učenika polaznika, po odluci osnivača Grada Umaga – Umago o davanju prethodne suglasnosti Osnovnoj školi Marije i Line za ustrojavanje jedne nove skupine i zapošljavanje učitelja u produženom boravku na određeno puno radno vrijeme do 30. lipnja 2026. godine.

Na natječaj se mogu prijaviti osobe oba spola sukladno članku 13. Zakona o ravnopravnosti spolova („Narodne novine“ broj 82/08, 69/17).

Osim općih uvjeta sukladno općim propisima o radu, kandidati trebaju zadovoljiti i posebne uvjete propisane Zakonom o odgoju i obrazovanju u osnovnoj i srednjoj školi ( članak 105.) („Narodne novine“ broj 87/08, 86/09, 105/10, 90/11, 05/12, 16/12, 86/12, 126/12, 94/13, 152/14, 7/17,68/18,98/19,64/20, 151/22) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi („Narodne novine„ broj 6/2019) (članak 4.) i Pravilnikom o izmjeni i dopunama Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ broj 75/20).

Kandidat/kinja koji/a je stekao/la inozemnu obrazovnu kvalifikaciju dužan/na je, u prijavi na natječaj, priložiti rješenje o priznavanju inozemne kvalifikacije, sukladno Zakonu o priznavanju i vrednovanju inozemnih obrazovnih kvalifikacija („Narodne novine“ broj 69/22) te u skladu sa Zakonom o reguliranim profesijama i priznavanju inozemnih stručnih kvalifikacija („Narodne novine“ broj 82/15, 70/19,47/20,123/23) rješenje Ministarstva znanosti i obrazovanja o priznavanju inozemne stručne kvalifikacije u Republici Hrvatskoj radi pristupa reguliranoj profesiji.

Osobe koje sudjeluju u odgojno-obrazovnom radu s učenicima moraju znati hrvatski jezik i latinično pismo u mjeri koja omogućava izvođenje odgojno-obrazovnog rada

Radni odnos ne može zasnovati osoba koja je pravomoćno osuđena za kaznena djela iz članka 106. stavka 1. i 2. Zakona o odgoju i obrazovanju u osnovnoj i srednjoj školi, niti osoba protiv koje se vodi kazneni postupak za kaznena djela iz članka 106. Stavka 1. i 2. Zakona o odgoju i obrazovanju u osnovnoj i srednjoj školi.

Uz **vlastoručno potpisanu prijavu** na natječaj potrebno je priložiti:

- **životopis**

* **diplomu o stečenoj stručnoj spremi, odnosno dokaz o stečenoj stručnoj spremi**
* **dokaz o državljanstvu**
* **elektronički zapis o radno pravnom statusu (“e-radna knjižica“) ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (preslika)**
* **uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja – ne starije od dana raspisivanja natječaja**

Po potrebi kandidat dostavlja i ostalu dokumentaciju kojom se dokazuje pravo na obavljanje poslova učitelja u školi (rješenje o reguliranoj profesiji po postupku priznavanja inozemnih stručnih kvalifikacija za pristup i bavljenje reguliranim profesijama u sustavu odgoja i obrazovanja u Republici Hrvatskoj)

Navedene **isprave se prilažu u neovjerenoj preslici.**

Kandidat koji je izabran po natječaju dužan je nakon izbora, prije sklapanja ugovora o radu predočiti izvornike traženih dokumenata. U svrhu utvrđivanja vjerodostojnosti dokumentacije kandidata koji je zadovoljio/la u postupku, izvršit će se uvid u izvornu ili ovjerenu dokumentaciju, prije zaključivanja ugovora o radu.

U prijavi na natječaj kandidat je dužan navesti osobne podatke (osobno ime, adresa stanovanja, broj telefona ili mobitela, e-mail adresu na koju će mu biti dostavljena obavijest o provedbi natječajnog postupka) i naziv radnog mjesta na koji se prijavljuje. Time kandidat daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja.

Kandidat koji ostvaruje pravo prednosti pri zapošljavanju u vrijeme objave ovog natječaja, prema posebnim propisima, dužan je u prijavi na natječaj pozvati se na pravo prednosti koje ostvaruje samo pod jednakim uvjetima. Da bi ostvario prednost pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve potrebne dokaze.

Pozivaju se osobe iz čl.102.st.1.-3. te čl. 103. st.1. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17,98/19,84/2021) da su uz prijavu na natječaj dužne pozvati se na pravo prednosti pri zapošljavanju pod jednakim uvjetima i uz prijavu na natječaj priložiti dokaze iz čl. 103. st.1. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17,98/19,84/2021). Poveznica na internetsku stranicu Ministarstva je : [https://branitelji.gov.hr/zaposljavanje-u-drzavnoj-sluzbi/843](https://branitelji.gov.hr/zaposljavanje-u-drzavnoj-sluzbi/843%20%20)

Dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju u skladu sa Zakonom o civilnim stradalnicima iz Domovinskog rata („Narodne novine“ broj 84/21) sukladno članku 48. stavcima 1. do 3. Zakona o civilnim stradalnicima iz Domovinskog rata („Narodne novine“ broj 84/21), uz prijavu na natječaj dužne su u prijavi na natječaj pozvati se na pravo prednosti pri zapošljavanju pod jednakim uvjetima i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva je : [https://branitelji.gov.hr/zaposljavanje-u-drzavnoj-sluzbi/843](https://branitelji.gov.hr/zaposljavanje-u-drzavnoj-sluzbi/843%20%20)

Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti prema Zakonu o civilnim stradalnicima iz Domovinskog rata:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata („Narodne novine“ broj 33/92,77/92,86/92, 27/93, 58/93, 2/94,76/94, 108/95, 108/96, 82/01, 94/01,103/03, 148/13,98/19) uz prijavu na natječaj dužan je, osim dokaza o ispunjavanju traženih uvjeta, priložiti svu propisanu dokumentaciju prema posebnom Zakonu, rješenje o priznatom statusu odnosno potvrdu o priznatom statusu iz koje je vidljivo navedeno pravo i dokaz iz kojeg je vidljivo na koji način je prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18,32/20) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Kandidati koji ostvaruju prednost pri zapošljavanju temeljem nekog drugog posebnog Zakona, dužni su u prijavi na natječaj pozvati se na to pravo i priložiti preslike rješenja ili potvrde o priznatom pravu te svu ostalu dokumentaciju temeljem koje ostvaruju pravo prednosti. Prije zapošljavanja, potrebno je priložiti izvornike rješenja na uvid.

Kandidati koji su pravodobno dostavili potpunu prijavu sa svim prilozima odnosno ispravama kojima dokazuju da ispunjavaju uvjete natječaja bit će pozvani na procjenu, odnosno razgovor - intervju pred povjerenstvom prema odredbama Pravilnika o načinu i postupku zapošljavanja u Osnovnoj školi Marije i Line – Scuola elementare „Marija i Lina“ Umag- Umago KLASA: 011-03/22-02/03 URBROJ: 2015/05-15-01/22-1 koji je dostupan na mrežnim stranicama Škole ( poveznica: <http://os-marijeiline-umag.skole.hr/akti_i_dokumenti>).

**O točnom vremenu održavanja procjene i vrednovanja**, odnosno **razgovora- intervuja** kandidata s Povjerenstvom, kandidati će biti obaviješteni putem e-pošte ili telefonskim putem te mrežne stranice škole (poveznica: <http://os-marijeiline-umag.skole.hr/skola/javni_pozivi> ) najmanje tri (3) dana prije dana određenog za provođenje procjene i vrednovanja, odnosno intervjua.

Povjerenstvo može zatražiti i održavanje oglednog nastavnog sata za učitelje ili druge praktične provjere, sukladno Pravilniku o načinu i postupku zapošljavanja u Osnovnoj školi Marije i Line – Scuola elementare „Marija i Lina“ Umag- Umago.

Ako kandidat ne pristupi procjeni - intervjuu smatra se da je povukao prijavu na natječaj.

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka („Narodne novine“ broj 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Prijave s dokazima o ispunjavanju uvjeta dostavljaju se poštom na adresu škole :

**Osnovna škola Marije i Line, Umag**

**Školska 14, 52470 UMAG,**

s obveznom naznakom "za natječaj **učitelj u produženom boravku - određeno puno radno vrijeme**".

Rok za prijavu kandidata je od **10.10.2025. do 20.10.2025**. godine.

Urednom prijavom smatra se prijava koja sadrži sve priloge navedene u natječaju i koja je pristigla u zadanom roku. Nepravodobne i nepotpune prijave na natječaj neće se razmatrati!

S odabranim kandidatom sklopit će se Ugovor o radu. Natječajna dokumentacija neće se vraćati kandidatima.

Prilikom zapošljavanja oba spola su u ravnopravnom položaju. Kandidati će o rezultatima natječaja biti obaviješteni putem mrežnih stranica Škole (poveznica: <http://os-marijeiline-umag.skole.hr/skola/javni_pozivi)> u roku od osam dana od dana sklapanja ugovora o radu sa izabranim kandidatom, osim ako posebnim propisom nije drugačije određeno. Objavom rezultata natječaja na mrežnoj stranici škole smatra se da su svi kandidati obaviješteni i neće biti pojedinačno pisano obavještavani. Iznimno ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima sve se kandidate izvješćuje istim tekstom obavijesti o rezultatima natječaja pisanom preporučenom poštanskom pošiljkom s povratnicom.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stanicama i oglasnoj ploči Škole **10. listopada 2025.** godine.

Ravnateljica: Sanja Zakinja, prof.